ट्रंप प्रशासन से जुड़े सूत्र की ओर से दी गई जानकारी के मुताबिक ऐसा हो सकता है कि ट्रंप, उस अंतरराष्‍ट्रीय करार में अमेरिका को बरकरार रखें जिसके तहत ईरान ने अपने परमाणु कार्यक्रम को हल्‍का करने की सहमति जताई है और इसके बदले उसे कुछ प्रतिबंधों से राहत चाहिए। ट्रंप उेसा इसलिए करेंगे क्‍योंकि फ्रांस के साथ उन्‍हें संबंध अच्‍छे रखने हैं और साथ ही फ्रांस के राष्‍ट्रपति इमैनुलए मैंक्रों के सामने भी खुद की इमेज को कायम रखना है। पिछले हफ्ते मैंक्रों और ट्रंप की मुलाकात हुई थी और मैंक्रों ने ट्रंप से इस डील में बने रहने की अपील की थी। ट्रंप की ओर से ईरान को अमेरिकी प्रतिबंधों में दी गई राहत पर भी बड़ा फैसला लिया जा सकता है। वहीं इस बात की भी पूरी संभावना है कि ट्रंप का फैसला ईरान को भड़का सकता है।